P6_TA(2006)0026
Situationen i Tjetjenien efter valget og civilsamfundet i Rusland
Europa-Parlamentets beslutning om situationen i Tjetjenien efter valget og civilsamfundet i
Rusland
Europa-Parlamentet,
— der henviser til partnerskabs- og samarbejdsaftalen mellem De Europæiske Fællesskaber og deres
medlemsstater på den ene side og Den Russiske Føderation på den anden side, som trådte i kraft den
1. december 1997 (1),
— der henviser til EU's og Ruslands målsætning fra topmødet mellem EU og Rusland den 10. maj 2005
om oprettelse af fire fælles områder,
— der henviser til sin beslutning af 26. maj 2005 om forbindelserne mellem EU og Rusland (2),
— der henviser til sin beslutning af 15. december 2005 om menneskerettigheder i Rusland og den nye
ngo-lovgivning (3),
— der henviser til den europæiske konvention til beskyttelse af menneskerettigheder og grundlæggende
frihedsrettigheder og de dertil knyttede fem protokoller,
— der henviser til de mange troværdige indberetninger fra russiske og internationale ngo'er om fortsatte
alvorlige krænkelser af menneskerettighederne i Tjetjenien og Den Europæiske Menneskerettigheds-domstols domme i sager vedrørende Tjetjenien,
— der henviser til forretningsordenens artikel 103, stk. 4,
A. der henviser til, at det britiske formandskab den 29. november 2005 gav udtryk for glæde over parla-
mentsvalget den 27. november 2005 i den russiske republik Tjetjenien og betragtede det som et vigtigtskridt hen imod en bredere repræsentation af en række holdninger i det tjetjenske samfund,
B. der henviser til, at Kommissionen fandt det opmuntrende, at dette parlamentsvalg — det første i Tjetje-
nien i otte år — fandt sted uden større voldshandlinger, men afviste at tage stilling til, om der var taleom et fair valg,
C. der henviser til, at menneskerettighedsaktivister i et åbent brev til EU, der er underskrevet af den
russiske menneskerettighedsgruppe Memorial, Den Internationale helsingforsføderation for Menneske-
rettigheder, det russisk-tjetjenske venskabsforbund m.fl., herunder Det Internationale Menneskerettig-hedsforbund i Paris, har beskyldt EU for at have pyntet på virkeligheden ved at give en optimistiskvurdering af valget, og at de har understreget, at denne holdning ikke blot er i modstrid med det bevis-materiale, som er indsamlet af de russiske og internationale menneskeretsorganisationer, men at der
dermed også må sættes spørgsmålstegn ved EU's engagement med hensyn til menneskerettigheder,
demokrati og retsstatsprincipper,24.11.2006 C 287 E/302 Den Europæiske Unions Tidende
Torsdag, 19. januar 2006DA
(1) EFT L 327 af 28.11.1997, s. 3.
(2) Vedtagne tekster, P6_TA(2005)0207.
(3) Vedtagne tekster, P6_TA(2005)0534.
D. der henviser til, at Memorial har sat spørgsmålstegn ved det officielle tal på 57 % for valgdeltagelsen og
hævder, at den var meget mindre, og at valget var præget af omfattende svindel og intimidering,
E. der henviser til, at alvorlige menneskerettighedskrænkelser i form af mord, forsvindinger, tortur, gidsel-
tagning og vilkårlig tilbageholdelse stadig finder sted i Tjetjenien og i et vist omfang i naboregionerne i
det nordlige Kaukasus,
F. der henviser til, at den russiske regering har overført mange af sine beføjelser til at bekæmpe terrorakti-
viteter fra de russiske forbundsmyndigheder til de lokale myndigheder i et forsøg på at gøre en årelang
konflikt mellem Rusland og Tjetjenien til en intern tjetjensk konflikt, hvilket ifølge en fælles rapport fraHelsingforsføderationen, Det Internationale Menneskerettighedsforbund, Den Norske Helsingforskomitéog Memorial har ført til en brutalisering af de krigsførende parter og til stadig frygt og usikkerhedblandt de civile borgere;
G. der henviser til, at et stigende antal bortførelser, tilfælde af tortur og vilkårlige drab i Tjetjenien de sidste
to år tilskrives tjetjenske paramilitære styrker,
H. der henviser til, at meget misbrug og mange af menneskerettighedskrænkelserne i Tjetjenien ikke bliver
straffet, hvilket skaber et klima af straffrihed, som breder sig ud fra republikkerne Tjetjenien og Ingusje-tien til andre regioner i det nordlige Kaukasus, herunder Nordossetien og senest Kabardino-Balkaria,
I. der henviser til, at demokratiet i de seneste år i stigende grad er blevet væsentligt forringet, navnlig på
grund af stigende regeringskontrol over større tv- og radiostationer, udbredelse af selvcensur i de tryktemedier, lukning af uafhængige medier, begrænsninger i retten til at organisere offentlige demonstrati-
oner, stadig dårligere forhold for ngo'er med tilfælde af chikane mod menneskerettighedsaktivister, og
øget politisk kontrol med retsvæsenet,
J. der understreger, at EU's og Ruslands samråd om menneskerettighedsspørgsmål hidtil ikke har ført til
nævneværdige fremskridt på dette område, der burde være en prioritet i forbindelserne mellem EU ogRusland,
K. der henviser til, at Den Europæiske Menneskerettighedsdomstol den 20. december 2005 erklærede, at
en klage over forsvindingen af Ruslan Alikhajiyev, tidligere parlamentsformand i det lovligt valgteparlament i den selvudråbte tjetjenske republik Ichkeria, kunne antages til behandling; der henviser til,at en undersøgelse iværksat af den tjetjenske anklagemyndighed ikke har båret frugt; der henviser til, atden russiske regering har afslået at udlevere straffesagsmaterialet til Den Europæiske Menneskerettig-hedsdomstol,
L. der henviser til, at Kommissionen den 13. december 2005 bevilgede euro 6 000 000 til hjælp til
ofrene for den nuværende krise i det nordlige Kaukasus, hvilket vil bringe EU's samlede hjælp til
regionen op på euro 26 300 000 i 2005 og gøre dette program til EU's femtestørste humanitære
aktion på verdensplan og EU til den største donor i regionen,24.11.2006 C 287 E/303 Den Europæiske Unions Tidende
Torsdag, 19. januar 2006DA
M. der henviser til, at begge kamre i det russiske parlament den 23. og 27. december 2005 vedtog et
lettere ændret lovforslag, der begrænser ngo'ers aktiviteter i Rusland, og at der nu kun mangler en
underskrift fra præsident Putin, før det kan træde i kraft;
N. der henviser til, at en række ngo'er herunder Memorial, Moskva-Helsinki Gruppen og For Civil Rights i
en skrivelse til den russiske udenrigsminister Sergey Lavrov den 28. december 2005 fremhævede, at enlang række aspekter ved loven fortsat er i modstrid med folkeretten, den russiske forfatning, russiskcivilret og en række russiske love,
O. der henviser til, at foreningsfrihed er en grundlæggende menneskeret og af stor betydning i et demokra-
tisk samfund,
P. der er alvorlig bekymret over de stadig flere tilfælde af racistisk motiveret vold i Rusland,
Q. der henviser til, at retssagen mod Stanislav Dmitrijevskij, der står anklaget for i sin avis at have offent-
liggjort Aslan Mashkadovs appel om fred i Tjetjenien og som følge deraf risikerer fem års fængsel, blevgenoptaget den 18. januar 2006,
1. gentager sin stærke fordømmelse af alle terrorhandlinger i hele Den Russiske Føderation, som der ikke
findes nogen retfærdiggørelse for;
2. er fortsat dybt bekymret over, at Rådet og Kommissionen ikke har behandlet det vedvarende alvorlige
problem med menneskeretskrænkelser i republikken Tjetjenien, selv om disse krænkelser fortsat finder stedi stor stil på begge sider i konflikten og i et klima af næsten fuldstændig straffrihed;
3. opfordrer indtrængende Rådet og Kommissionen til at leve op til deres ansvar i forbindelse med det
alvorligste menneskerettighedsproblem i EU's umiddelbare nærhed;
4. opfordrer Rådet og Kommissionen til at spille en aktiv rolle for at hindre yderligere menneskerettig-
hedskrænkelser og modvirke klimaet af straffrihed i republikken Tjetjenien og til over for de russiskemyndigheder at insistere på, at de træffer de nødvendige foranstaltninger for at sikre, at de menneskerettig-heder, der garanteres af den europæiske menneskerettighedskonvention — som Rusland er kontraherendepart i — fuldt ud overholdes i republikken Tjetjenien, og at alle, der krænker disse rettigheder, ufortøvet
stilles til ansvar for deres handlinger, uanset position eller nationalitet;
5. beklager, at man i forbindelse med forberedelsen og gennemførelsen af parlamentsvalget i Tjetjenien
forspildte muligheden for en reel politisk og demokratisk proces, der inddrager alle dele af det tjetjenskesamfund;
6. bekræfter sin fulde støtte til Den Russiske Føderations territorielle integritet, men påpeger, at der ikke
findes nogen militær løsning på konflikten i Tjetjenien, og opfordrer til, at der indledes en reel fredsprocesmed henblik på at tilvejebringe en politisk forhandlingsløsning baseret på dialog mellem alle demokratiskekræfter i det tjetjenske samfund;
7. opfordrer de russiske myndigheder til at gøre en ende på den nuværende tilstand med straffrihed ved
at opløse de paramilitære grupper, tøjle sikkerhedsstyrkernes virksomhed og bringe hæren under fuld civil
kontrol;24.11.2006 C 287 E/304 Den Europæiske Unions Tidende
Torsdag, 19. januar 2006DA
8. opfordrer Rådet og medlemsstaterne til fortsat at rejse spørgsmålet om Tjetjenien på deres politiske
møder, i menneskerettighedsdialogen og ved andre møder med Den Russiske Føderation for at sikre, at
dette område ikke forsvinder fra international fokus og opmærksomhed;
9. anmoder om, at samrådet mellem EU og Rusland om menneskerettigheder intensiveres, således at det
bliver mere effektivt, i givet fald åbent for ngo'er og resultatorienteret med henblik på at styrke dette
element i den nye partnerskabs- og samarbejdsaftale, der skal forhandles i nær fremtid;
10. opfordrer Rådet og formandskabet til at gøre en yderligere indsats for at bistå Rusland med at finde
en fredelig løsning på konflikten — herunder et tilbud om EU-mægling; understreger, at EU skal tale medén stemme og holde sig til aftalte FUSP-standpunkter vedrørende Rusland;
11. opfordrer den russiske statsduma til at nedsætte et udvalg, der skal undersøge, hvorfor de rets-
håndhævende instanser i Tjetjenien ikke har været i stand til at drage personer, der har begået alvorligeovertrædelser af menneskerettighederne, til ansvar for deres handlinger, hvilket en række menneskerettig-
hedsgrupper har dokumenteret; gør opmærksom på, at kun nogle få sager hidtil er blevet bragt for retten,
og at de fleste er blevet udsat, flyttet andre steder hen eller afvist;
12. understreger, at man bør være særlig opmærksom på undersøgelser af forbrydelser mod menneske-
retsforkæmpere, advokater, anklagere og dommere samt personer, der har indbragt spørgsmål for Den
Europæiske Menneskerettighedsdomstol, og disses familiemedlemmer;
13. opfordrer i denne sammenhæng de russiske myndigheder til at genåbne undersøgelserne af og straffe-
sagerne mod generalmajor Vladimir Shamanov og generalmajor Yakov Nedobitko, der begge bør rets-forfølges og fritages for tjeneste, medens undersøgelserne pågår, da de af Menneskerettighedsdomstolen i
Strasbourg er blevet gjort ansvarlige for den vilkårlige bombning af tjetjenske civile i Katyr-Jurt i februar
2000;
14. anmoder EU's medlemsstater om i overensstemmelse med folkeretten og på grundlag af de eksister-
ende fortilfælde og med russisk samtykke at fremme oprettelsen af en blandet international ad hoc-domstol
for Tjetjenien, der skal behandle krigsforbrydelser og forbrydelser mod menneskeheden i republikken
Tjetjenien, hvis det nuværende klima af straffrihed for dem, der begår forbrydelserne, ikke ændrer sig;
15. opfordrer de russiske myndigheder til at revidere terrorismeloven fra 1998 og bringe den i overens-
stemmelse med Europarådets standarder, især med hensyn til beføjelser og ansvar for personer, der
gennemfører terrorbekæmpelsesforanstaltninger;
16. opfordrer Kommissionen til at undersøge, hvorvidt EU's humanitære hjælp til det nordlige Kaukasus
rent faktisk er nået frem til den befolkning, der har brug for den, og til at vurdere, om denne hjælp har
været effektiv;
17. er bekymret over rapporter om administrativ og retslig chikane over for nogle ngo'er, der er aktive i
Tjetjenien, hvilket synes at være en del af en mere generel proces, der skal begrænse ytrings- og forenings-friheden i Den Russiske Føderation, og opfordrer de russiske myndigheder til at sætte en stopper for denne
chikane;
18. understreger, at både den demokratiske proces og kampen mod straffrihed i den tjetjenske republik
vil nyde godt af stærke og uafhængige menneskerettighedsorganisationers arbejde, og opfordrer Rusland tilat give uafhængige medier, internationale og nationale humanitære organisationer og menneskerettigheds-
organisationer fuld adgang til Tjetjenien og til så vidt muligt at bistå med at skaffe dem sikre forhold at
arbejde under;24.11.2006 C 287 E/305 Den Europæiske Unions Tidende
Torsdag, 19. januar 2006DA
19. anmoder om tilbagetrækning af alle anklager mod Stanislav Dmitrijevskij, og opfordrer de russiske
myndigheder til at respektere mediers og journalisters frihed;
20. beklager, at lovforslaget om styrkelse af statens kontrol med ngo'er i Rusland blev vedtaget i begge af
parlamentets kamre uden problemer og ikke fuldt ud tog hensyn til de henstillinger, som Europarådethavde fremsat i sin foreløbige udtalelse om spørgsmålet; håber, at præsident Putin, inden han med sinunderskrift gør forslaget til lov, kan sikre, at loven fuldt ud er i overensstemmelse med Europarådetshenstillinger og klart har til formål at forhindre chikane mod ngo-aktivister i Rusland;
21. opfordrer i den forbindelse Rådet og Kommissionen til at gøre alt, hvad de kan, for at støtte udvik-
ling og konsolidering af et stærkt, levende, uafhængigt og reelt civilsamfund i Rusland som et grund-
læggende og uundværligt element i et fungerende demokrati;
22. pålægger sin formand at sende denne beslutning til Rådet, Kommissionen, medlemsstaternes rege-
ringer og parlamenter, Den Russiske Føderations regering og parlament samt til Europarådet.
P6_TA(2006)0027
Tænkepausen
Europa-Parlamentets beslutning om tænkepausen: struktur, områder og rammer for en evaluering
af debatten om EU (2005/2146(INI))
Europa-Parlamentet ,
— der henviser til Nice-traktaten,
— der henviser til traktaten om en forfatning for Europa,— der henviser til sin beslutning af 12. januar 2005 om traktaten om en forfatning for Europa (
1),
— der henviser til erklæringen af 18. juni 2005 fra stats- og regeringscheferne om ratifikationen af trak-
taten om en forfatning for Europa som afslutning på Det Europæiske Råd den 16.-17. juni 2005,
— der henviser til traktaten om Republikken Bulgariens og Rumæniens tiltrædelse af Den Europæiske
Union,
— der henviser til Regionsudvalgets udtalelse om tænkepausen af 13. oktober 2005 (2) og Det Europæiske
Økonomiske og Sociale Udvalgs udtalelse om tænkepausen af 26. oktober 2005 (3) efter anmodning fra
Parlamentet (4),
— der henviser til konklusionerne fra Det Europæiske Råd den 15.-16. december 2005;24.11.2006 C 287 E/306 Den Europæiske Unions Tidende
Torsdag, 19. januar 2006DA
(1) EUT C 247 E af 6.10.2005, s. 88.
(2) CdR 250/2005 fin, endnu ikke offentliggjort i EUT.
(3) CESE 1249/2005, endnu ikke offentliggjort i EUT.
(4) P6_PV(2005)09-06, punkt 9.1 og 9.2.